钦定古今图书集成/明伦汇编/闺媛典/第311卷 > 皇清四十四 > 程景棠妻桂氏
## 钦定古今图书集成/明伦汇编/闺媛典/第311卷 > 皇清四十四 > 程景棠妻桂氏

按《太平县志》：桂氏弦一，程景棠妻。棠亡，氏年二十八，三子皆幼，母家欲夺其志，氏毁容誓志，与母家绝往来。家益窘，课子耕读，纺绩不辍，寒暑事舅姑必尽力。岁饥，氏计其家食有馀，悉出以周族党之饥者。卒之前一日，召其子，以箧授之曰：“此借券也。皆贫不能偿，悉为我焚之。” 翌日整衣危坐，无疾而终，年九十有八。